**Στρατηγική Ρύθμισης Αγοράς Ταχυδρομικών Υπηρεσιών**

**Περίοδος 2021 – 2023**

Με γνώμονα τις τάσεις που παρατηρούνται στη διεθνή, ευρωπαϊκή και κυπριακή Ταχυδρομική Αγορά, οι οποίες συνοψίζονται στη μετακίνηση της έμφασης

1. από το επιστολικό ταχυδρομείο στο ταχυδρομείο δεμάτων, και
2. από τον ‘αποστολέα’ στον ‘παραλήπτη’ (ο οποίος στο πλαίσιο του ηλεκτρονικού εμπορίου λειτουργεί ως ‘αποστολέας-παραλήπτης’),

Αναδεικνύοντας την ‘εμπορική’ έναντι της ‘επικοινωνιακής’ πτυχής της Ταχυδρομικής Υπηρεσίας, και

Στοχεύοντας στην

* ενίσχυση του ηλεκτρονικού εμπορίου
* απάμβλυνση της ανισότητας που παρουσιάζεται στην εξυπηρέτηση μεταξύ αστικών και (απομακρυσμένων) αγροτικών περιοχών

ο Επίτροπος βασίζει τη στρατηγική ρύθμισης της περιόδου 2021 – 2023 στις ακόλουθες στρατηγικές δράσεις:

1. **Προώθηση αποτελεσματικού ανταγωνισμού**

* 1. Αξιολόγηση αντικτύπου ρυθμιστικής υποχρέωσης πρόσβασης στο δίκτυο του παροχέα Καθολικής Ταχυδρομικής Υπηρεσίας (λειτουργία, τιμές)
	2. Επικαιροποίηση κοστολογικού μοντέλου Bottom Up (κοστολογικός έλεγχος Κυπριακού Ταχυδρομείου, σημεία πρόσβασης, λιανικές/χονδρικές τιμές)
1. **Προστασία και Ενημέρωση του Καταναλωτή**
	1. Δημιουργία συνθηκών παράδοσης δεμάτων με έμφαση στην εξυπηρέτηση του παραλήπτη (έρευνα καταναλωτών, έλεγχος ποιότητας παροχής υπηρεσίας παροχέα Καθολικής Ταχυδρομικής Υπηρεσίας, διαδικασία αποζημίωσης καταναλωτών)
	2. Ανάπτυξη εργαλείου (GIS) το οποίο να αποτυπώνει τις περιοχές δραστηριοποίησης των αδειοδοτημένων παροχέων Ταχυδρομικών Υπηρεσιών
	3. Ανάπτυξη συγκριτικού εργαλείου τιμών αναφορικά με αποστολές Ταχυδρομικών Αντικειμένων.
2. **Διαμόρφωση νέου Ρυθμιστικού Πλαισίου στην Ταχυδρομική Αγορά**

Ενεργή συμμετοχή σε εθνικό (συμβουλευτικός ρόλος προς ΥΜΕΕ) και ευρωπαϊκό επίπεδο (ERGP, EE) στη διαμόρφωση του νέου ευρωπαϊκού ρυθμιστικού πλαισίου στις Ταχυδρομικές Υπηρεσίες (αντικατάσταση ισχύουσας Ταχυδρομικής Οδηγίας).